मुनियों के श्राप के कारण सांब ने दूसरे दिन ही मूसल उत्पन्न किया। यह बात पता चलते ही राजा उग्रसेन ने उस मूसल को चुरा कर समुद्र में डलवा दिया। इसके बाद श्रीकृष्ण जी और राजा उग्रसेन ने नगर में घोषणा करवा दी कि आज से कोई भी वृष्णि व अंधकवंशी अपने घर में मदिरा तैयार नहीं करेगा यदि कोई ऐसा करेगा तो उसे मृत्युदंड दिया जाएगा। इस घोषणा के बाद द्वारकावासियों ने मदिरा नहीं बनाने का संकल्प किया।